Derde toets dalk KP se laaste | Nuus24
Derde toets dalk KP se laaste
Pietersen klaar met eendagkrieket
KP ontken onmin oor spanmaat se boek
Pietersen lei Engeland tot oorwinning
Leeds – Engeland se Suid-Afrikaans gebore kolwer Kevin Pietersen het gesê dat die derde toets teen die Proteas dalk sy laaste een kan wees."Ek kan nie ontken dat my volgende toets dalk my laaste een kan wees nie,” het Pietersen gesê ná hy tydens die tweede toets by Headingley as speler van die wedstryd aagekondig is. Pietersen het ‘n pragbeurt van 149 gespeel en het ook drie paaltjies teen die Proteas geneem. Die toets het onbeslis geëindig.Pietersen se toekoms was wyd bespreek net voor die toetsreeks teen die Proteas begin het.Hy het reeds sy uittrede uit eendagwedstryde aangekondig en bewerings het gevolg dat Pietersen dit slegs gedoen het om beskikbaar te wees vir die volle duur van die Indiese Premierliga (IPL). Pietersen het dit egter duidelik gemaak dat hy steeds vir Engeland in T20-krieket wil verteenwoordig.Pietersen het gesê dit sal “’n jammerte” wees as sy toetsloopbaan so moes eindig.“Ek is mal daaroor om toetskrieket vir Engeland te speel. Die hartseerste deel vir my is dat die ondersteuners mal daaroor is om te kyk hoe ek speel en ek is mal daaroor om vir Engeland te speel, maar die politiek wat saam die spel kom is iets wat ek op my eie moet aanvat.”“Dis vir my moeilik om vir Engeland te speel.”Engeland se kaptein Andrew Strauss het ‘n aparte mediakonferensie gehou.“Ek wil nie kommentaar lewer op wat Kevin dalk of dalk nie gesê het nie. Ek is gelukkig om te praat oor hoe goed hy gespeel het in hierdie toets. Dit was een van die beste beurte wat ek hom nog sien speel het.”Suid-Arika loop tans 1-0 voor in die reeks van drie toetse. Die derde toets begin 16 Augustus op Lord’s.– Volg Nuus24Sport op Twitter - AFP
Lees meer oor: kevin pietersen | proteas | krieket VOLGENDE OP NUUS24X
George JobsCape Town JobsFree State Jobs
Sales JobsAccounting JobsMedia Jobs